Formålet med Årets Reumert priserne er at sætte fokus på den levende scenekunst både for at hædre nogle af de største kunstnere og for at stimulere interessen for det levende teater.  Aalborg Teater kan i år tage stor del i hædren, da de er nomineret i hele fem kategorier. Forestillingen "Hjem til jul" der er skrevet af Kristian Erhardsen, og som handler om livet i og omkring Aalborg, er nomineret til prisen; Årets forestilling. Hanne Winfeld er nomineret til årets kvindelige hovedrolle, for titelrollen i "Anne Sophie Hedvig." Årets mandlige birolle kan blive Martin Ringmose for hans præstation i "Hellig3kongersaften." Stykkets scenograf, Olav Myrtvedt, er nomineret som Årets scenograf. Instruktøren, Rolf Alme, er nomineret til Årets instruktør, for hans instruktion af stykket "Hjem til jul." Priserne bliver uddelt søndag den 8. maj.
Aalborg Teater kan nu bryste sig af fem nomineringer til Årets Reumert, scenekunstens mest prestigefyldte pris i Danmark.